S-3075/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 8. júní 2021, á hendur G-kk-þgf F-kk-þgf S-kk-þgf, kt. [...], [...], [...], fyrir eftirtalinn umferðarlagabrot, með því að hafa:

1. Laugardaginn 30. janúar 2021, ekið bifreiðinni [...] sviptur ökurétti um Reykjanesbraut í Hafnarfirði, við Straumsvík, þar sem lögregla stöðvaði aksturinn.

2. Þriðjudaginn 30. mars 2021, ekið bifreiðinni [...]sviptur ökurétti um Grensásveg í Reykjavík, þar sem lögregla stöðvaði aksturinn.

Telst háttsemin í báðum ákæruliðum varða við 1. mgr. 58. gr., sbr. 1. mgr. 95. gr. u mferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæði sí ákæru.

Ákærði er fæddur í [...]. Samkvæmt framlögðu sakavottorði, dagsettu 1. júní 2021, á ákærði að baki sakarferil sem nær aftur til ársins 1986. Það sem kemur til skoðunar við ákvörðun refsingar í máli þessu er lögreglustjórasátt frá 17. október 2011 þar sem ákærða var gert að greiða sekt fyrir akstur undir áhrifum áfengis og hann sviptur ökurétti í 24 mánuði frá 12. maí 2011 að telja. Með lögreglustjórasátt 21. nóvember 2011 var ákærða gert að greiða sekt fyrir akstur sviptur ökurétti. Með lögreglustjórasátt 14. janúar 2013 var ákærða gerð sekt fyrir akstur undir áhrifum áfengis og akstur sviptur ökurétti. Var ákærði einnig sviptur ökurétti í 3 ár og 6 mánuði frá 12. maí 2013 að telja. Var sviptingarakstursbrot samkvæmt sáttinni hegningarauki við eldri sátt frá 21. nóvember 2012. Með dómi 2. október 2013 var ákærða gert að sæta fangelsi í 45 daga fyrir akstur undir áhrifum og akstur sviptur ökurétti. Var ákærði sviptur ökurétti ævilangt. Með dómi 19. nóvember 2014 var ákærða gert að sæta fangelsi í 30 daga fyrir akstur sviptur ökuréttindum. Með dómi 2. desember 2015 var ákærða gert að sæta fangelsi í 90 daga fyrir meðal annars akstur sviptur ökurétti. Var ákærði sviptur ökurétti ævilangt frá þeim degi að telja. Þá var ákærða gert að sæta fangelsi í fjóra mánuði fyrir akstur sviptur ökurétti með dómi 11. mars 2016 og í 75 daga með dómi 12. október 2016 fyrir sömu sakargiftir.

Með vísan til framangreinds verður nú við það miðað að ákærða sé í sjöunda sinn, innan ítrekunartíma í skilningi 3. mgr. 71. gr. almennra hegningarlaga nr. 19/1940, gerð refsing fyrir akstur sviptur ökurétti.

Með hliðsjón af framangreindu, sakarefni málsins, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í fimm mánuði.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 94.240 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir K-kvk-þf E-kvk-þf saksóknarfulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf F-kk-nf S-kk-nf, sæti fangelsi í fimm mánuði.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 94.240 krónur.

S-kvk-nf D-kvk-nf J-kvk-nf